Допълнителен прием на предложения за промоционални програми през 2020 г.

За да подкрепи селскостопанския и хранително-вкусовия сектор при възстановяването на кризата COVID-19, Комисията публикува две допълнителни покани за прием на предложения за програми за насърчаване. Тези покани допълват извънредните специфични мерки за пазарна подкрепа, приети наскоро от Европейската комисия.

***Приемът*** *се открива на 7 юли 2020 г. и е отворен до 27 август 2020 г., 17.00 часа ЦЕВ.*

**Допустимите сектори** са Плодове и зеленчуци, Вино, Живи растения, Мляко и млечни продукти и Картофи, предназначени за преработка. Това са секторите, които са определени като най-засегнати от кризата.

**Бюджетът** на европейското подпомаганее разпределен съответно 5 милиона евро за обикновени и 5 милиона евро за мултинационални промоционални програми.

**Продължителността** на промоционалните програми е 1 година.

**Целевите пазари** са държавите от ЕС или която и да е трета страна.

Обикновени програми могат да бъдат изпращани от една или повече организации от една и съща страна на ЕС. Мултинационални програми се подават от организации от поне две държави членки или от една или повече европейски организации.

Комисията организира онлайн **Информационна сесия** относно допълнителните покани за представяне на предложения през 2020 г. за потенциални кандидати

Дата: 15 юли 2020 г., чрез WebEx

Необходима е предварителна регистрация до 10 юли на AGRI-B1-PROMOTION@ec.europa.eu, като се посочват следните данни: име, фамилия, организация и електронен адрес.